**Sajtóközlemény Azonnali közlésre**

Kiadó: Magyar Villamosmérnök- és Informatikus-hallgatók Egyesülete (MAVE)

**Két magyar csapat is bejutott a Challenge24 döntőjébe!**

Magyar kupa weboldala: <http://ch24.org/magyar.html>

Nemzetközi verseny oldala: <http://ch24.org>

A hétvégén lezajlott a 16. Challenge24 - Nemzetközi 24 órás Programozóverseny elektronikus elődöntője, ahol a három fős nemzetközi csapatok mérhették össze tudásukat, az eredmények most váltak hivatalossá. Az elődöntőt a fehérorosz “DDTeam” csapat nyerte lengyel és svéd csapatok előtt. Az első hatba rajtuk kívül cseh, olasz és orosz csapatok fértek be. A 30 csapatos nemzetközi döntőbe két év után rögtön két magyar csapat is kvalifikálta magát, a “epiphallar\_caecum” és a tavalyi Challenge24 Magyar Kupa nyertes “Sparrows” csapata.

A megoldásra kiadott problémák algoritmuselmélet és képfeldolgozás témaköréből kerültek ki, így a négy szín tétel alapján készült rendezési algoritmust kellett implementálniuk a csapatoknak, valamint egymásbaágyazott metróvonalakat számolniuk egy szofisztikált városi környezetben, valamint hamis pénzérméket felismerni. Az egyik feladat kiértékelésében gondok akadtak, így az elődöntő végeredménye most vált hivatlossá, az óvási idő végén. Az összesített végeredmény megtekinthető a [Challenge24 hivatalos honlapján](http://ch24.org/team/list.html). A Challenge24 Magyar Kupán a bejutott két magyar csapaton kívül további 10 kap meghívást, ezzel szélesebb körben ismerheti meg a verseny hangulatát a magyar versenyközösség is, melyet a Magyar Villamosmérnök- és Informatikus-hallgatók Egyesülete június 23-26. között tart meg.

A döntős megmérettetés résztvevőinek komplex, sokféle ismeretet igénylő feladatsort kell megoldaniuk, melyek matematikai, algoritmuselméleti, grafikai, hálózati és mesterséges intelligenciával kapcsolatos problémák köré épülnek. A feladványokat való életből vett problémák ihletik, melyeknek megoldása algoritmikus úton lehetséges. Sem az elektronikus előválogató, sem a helyszíni döntő során nincs megkötés a résztvevők által használt fejlesztőeszközökre, könyvekre, operációs rendszerre, vagy programozási nyelvre vonatkozóan. A résztvevők a helyszíni döntő során saját számítógépeiket használják.

A több, mint 1 millió Forint-os összdíjazású Challenge24 igazi probléma megoldó verseny, melyen a programozás, mint a legfontosabb mérnöki/matematikai eszköz jelenik meg. A tavalyi a feladatok között kottafelismerés, pingponglabda navigálás, illetve a mesterséges intelligenciához köthető, 30 csapatos amőbajáték egyaránt helyet kapott. A feladatok mindegyike a való élet problémáinak és mérnöki kihívásainak mélységes hálójából merít ihletet.

Az idei küzdelem is számos hazai és nemzetközi cég támogatása mellett zajlik, a patronáló cégek legtöbbször a helyszínen is végigkövetik a küzdelmet. Idén már ötödik éve gyémánt fokozatú támogatója a versenynek a Google, mellette második éve a GE Digital. A második alkalommal megrendezésre kerülő magyar kupa tárgynyereményeit idén a GRAPHISOFT ajánlotta fel. A Challenge24 emellett továbbra is élvezi a verseny alapítótámogatójának, a már 25 éves múlttal rendelkező Fornaxnak az arany fokozatú támogatását. A régi támogatóink mellett az EPAM pedig a BeeSmarter versenyünkön túl, már a Challenge24 mellett is arany fokozatú támogatóként jelenik meg, miközben szakmai támogatással is hozzájárul az esemény színvonalasságához.

Az idei évben a verseny mellett újra helyet kap a Challenge24 Piknik nevű rendezvény is, melyben teljesen új módon és keretek között ad lehetőséget a magyar informatikai élet meghatározó cégeinek a bemutatkozásra. A IT-s piknik keretében a cégekkel való beszélgetés fókuszában a munkahelyeken felmerülő kihívások, az ezek megoldásához szükséges szakmai és szakmán túli tudás, illetve a hazai IT piac cégei által képviselt értékrendek állnak. A résztvevők kötetlen formában ismerkedhetnek meg a legkülönbözőbb feladatokkal és legmeghatározóbb vállalkozásokkal, babzsákokon, pokrócon beszélgetve, feladatokon együtt gondolkozva. Emellett a pályamódosításon gondolkozók számára is remek lehetőséget kínál arra, hogy betekintsenek az informatika világába. A rendezvény látogatása ingyenes, előzetes regisztrációhoz kötött, ami május 16-tól fog megkezdődni a <http://itpiknik.hu> weboldalon.

|  |  |  |
| --- | --- | --- |
| Az előző évi eseményekről készült **rövid** videós összeállítás (teaser):  | Miért szeretik a Challenge24-et?  | A tavalyi eseményről készült képek:  |
| https://youtu.be/rndGUNstrbg | https://youtu.be/OvlThLO8IYI | http://ch24.org/gallery2015.html |

Válogatott képek illusztrációhoz:

* <http://ch24.org/i/gallery/15ch24/img015.jpg>
* <http://ch24.org/i/gallery/15ch24/img023.jpg>
* <http://ch24.org/i/gallery/15ch24/img026.jpg>
* <http://ch24.org/i/gallery/15ch24/img055.jpg>
* <http://ch24.org/i/gallery/15ch24/img057.jpg>
* <http://ch24.org/i/gallery/15ch24/img074.jpg>
* <http://ch24.org/i/gallery/15ch24/img132.jpg> (külföldi nyertesek)
* <http://ch24.org/i/gallery/15ch24/img120.jpg> (magyar nyertesek)

Bármilyen felmerülő kérdés esetén forduljanak a Challenge24 média képviselőihez:

**Nagy Dominika**

Média kapcsolattartó (nagy.dominika@eestec.hu, +36/30/291-04-26)

**Fülöp Tamás**

Főszervező (fulop.tamas@eestec.hu, +36/70/566-56-97)

További részletek a szerkesztőknek:

**MAVE – EESTEC LC Budapest**

[**http://eestec.hu**](http://eestec.hu/)

A MAVE 1986-ban alakult azzal a céllal, hogy a mérnökhallgatók ismereteit bővítse, látókörét szélesítse. Alapításától tagja az Európai Villamosmérnök-hallgatók Egyesületének (Electrical Engineering STudents European assoCiation, EESTEC). A non-profit diákegyesület kezdetben főként rövidtávú diákcseréket szervezett, amelyek keretében Magyarországon kalauzolta el a külföldi kollégákat.

Az EESTEC egyik legjobb helyi szervezeteként tartanak minket számon. Alapelveink azonban változatlanok: célunk, hogy a MAVE a fiataloknak egyedülálló élményeket és lehetőségeket nyújtson:

· szakmai tanfolyamok,

· szakmai versenyek,

· soft-skill tréningek,

· szakmai feladatok,

· külföldi utazások,

· kapcsolatiháló növelése,

· erős baráti közösség.

Legyen szó nyári vízitúráról, izzasztó, de érdekes programozó versenyről, elismert szakemberek előadásairól, nemzetközi konferenciáról vagy életre szóló barátságokról, a MAVE minden lehetőséget megad rá. A szélesebb körben vett diákságból évente többszázan vesznek részt programjainkon és több, mint félszázan utazhatnak külföldre EESTEC partnerszervezeteink rendezvényeire.

Hazai egyesületünk munkáját számtalan hazai és nemzetközi támogatónk ismeri el. Az utóbbi évek nagyszabású és sok esetben egyedülálló eseményeivel ismertségünk folyamatosan nő, amivel a lehetőségeink is folyamatosan növekednek. Mindez azonban semmit nem érne, ha tagságunk komoly szakmai teljesítményei mellett nem maradt volna meg kötetlen baráti társaságnak, amelynek tagja lenni nemcsak lehetőséget, hanem örömöt is jelent.

Munkamódszerünk az erős csapatmunka, melyben új munkamódszereket és lehetőségeket is folyamatosan igyekszünk kipróbálni, alkalmazni, ezáltal folyamatosan fejlődni.

A MAVE egy dinamikus szervezet, fontosnak tartjuk a fejlődést, megújulást. Új tagokat, új ötleteket bármikor szívesen fogadunk, értékeljük az önkéntességet.

Tagjaink főként a BME, ELTE, Óbudai Egyetem, valamint a Pázmány hallgatói, de számos más egyetem és szak hallgatói segítették korábban is és most is munkánkat.

**Challenge24**

A Nemzetközi 24 órás Programozóverseny hazánk és Európa egyik legnagyobb független versenye, melyet 2000 óta rendezünk meg. Évente több, mint 200 csapat verseng, hogy bejuthasson a 30 csapatos budapesti döntőbe. A versenyt 2000-2012 között a BME-n, míg 2013-2014-ben az Óbudai Egyetemen rendeztük meg.